**Zapisnik s 59. sjednice Školskog odbora V. gimnazije Vladimir Nazor Split, Split, održane dana**

**18.3. 2021. (četvrtak), s početkom u 11:30 sati**

Na sjednici su odluke donesene većinom glasova ukupnog broja članova.

**DNEVNI RED:**

**AD-1)** **Verifikacija zapisnika s prošle 58. sjednice Školskog odbora, od 5.2.2021.**

Na Zapisnik s prošle 58. sjednice Školskog odbora održane 5.2.2021. nije bilo primjedbi ni dopuna te je isti usvojen većinom glasova nazočnih članova

**AD-2) Odluka o pokretanju i provođenju postupka za izbor i imenovanje članova Školskog odbora u novom mandatnom razdoblju (po isteku 4-godišnjeg mandata dosadašnjih članova Školskog odbora, dana 30.5.2021.)**

**O D L U K A, br. 1.**

**o pokretanju i provođenju postupka za izbor i imenovanje članova Školskog odbora u novom mandatnom razdoblju**

(po isteku 4-godišnjeg mandata dosadašnjih članova Školskog odbora, dana 30.5.2021.)

1. Pokreće se postupak za izbor i imenovanje članova Školskog odbora V. gimnazije Vladimir Nazor Split, Split, u novom mandatnom razdoblju od 4 godine, koji ima sedam (7) članov, i to:
2. dva (2) člana iz reda nastavnika i stručnih suradnika, koje imenuje Nastavničko vijeće,
3. jednog (1) člana iz reda roditelja koji nije radnik škole, kojeg imenuje Vijeće roditelja,
4. jednog (1) člana kojega bira i razrješuje Radničko vijeće, a ako Radničko vijeće nije utemeljeno, imenuju ga i opozivaju radnici neposrednim i tajnim glasovanjem, na način propisan zakonom o radu za izbor radničkog vijeća koje ima samo jednog člana,
5. tri (3) člana, koje imenuje osnivač.

Sukladno navedenom u točki 1. ove Odluke, Školski odbor zadužuje ravnateljicu Škole za posredovanje s Radničkim vijećem (predstavnicima Sindikata u Školi) i s predsjednikom Vijeća roditelja, te za sazivanje sjednice Nastavničkog vijeća, te da o donesenoj Odluci izvijesti Osnivača, sve kako bi se do isteka mandata članovima sadašnjeg Školskog odbora (najkasnije do 30.5.2021.), proveli postupci izbora i imenovanja članova Školskog odbora za novo mandatno razdoblje sukladno odredbi čl. 119. st. 1. Zakona o odgoju i obrazovanju u osnovnoj i srednjoj školi.

1. Ova odluka stupa na snagu danom donošenja.

**AD-3) Davanje suglasnosti Gradskoj knjižnici Marko Marulić za saniranje stubišta i prozora (Aneks zgrade Škole)**

**O D L U K A , br. 2.**

Daje se suglasnost Gradskoj knjižnici Marko Marulić za saniranje prostora stubišta i zamjena derutnih prozora, a ne na bilo kakve daljnje radove ili zahvate s napomenom da ova suglasnost ne potvrđuje niti predstavlja priznavanje bilokakvih prava Gradske knjižnice Marko Marulić jer se IV. gimnazija Marko Marulić i V. gimnazija Vladimir Nazor smatraju pravnim slijednicima upisanog vlasnika predmetne zgrade na adresi Zagrebačka 4.

**AD-4) Prijedlog plana upisa učenika u I. razrede u školskoj godini 2021./2022.**

**O D L U K U , br. 3.**

Prijedlog Plana upisa učenika u prvi razred V. gimnazije Vladimir Nazor Split, Split, za školsku godinu 2021./2022, glasi:

- opća gimnazija (320104) - 5 razrednih odjela, 120 učenika

- opća gimnazija (razred za sportaše) (320104-S) - 1 razredni odjel, 24 učenika